**KITÖLTÉSI ÚTMUTATÓ**

**„Adatszolgáltatás az egyéni illetményekről és keresetekről”**

**2019. október**

(Nyilvántartási szám: 1668)

**VÁLTOZÁSOK**

* Az adatszolgáltatást az eddigi május helyett **2019.** **október hónapról, bizonyos adatok esetében 2019 egész évről, a KARÁT rendszeren keresztül a KSH-nak kell teljesíteni;**
* **Beküldési határidő: 2020. január 30.;**
* Az intézmény állományi létszámába a havi **60 óránál rövidebb munkaidőben foglalkoztatottakról is kell adatot szolgáltatni**;
* Az **iskolai végzettség kategóriái megváltoztak;**
* A foglalkoztatás formájára vonatkozó kategóriák közül a nyugdíjas és a munkahely megőrző bértámogatásban részesülő foglalkoztatotti kategóriák megszűntek;
* A **nem havi rendszerességgel fizetett jutalom** adatot nem az előző évre, hanem a tárgyévre vonatkozóan (2019-re) kell megadni**;**
* Az **egyéb munkajövedelem a** **2019-ben kifizetett** összes munkajövedelmet tartalmazza, függetlenül attól, hogy havi rendszerességgel fizették vagy nem;
* Új kérdések: 2019-re vonatkozóan a munkavégzésre irányuló jogviszony kezdete és vége, COFOG kód;
* **Megszűnő kérdések**: teljes és részmunkaidős létszám, az ebédidő, a vonatkozási évben belépettek belépési hónapja és a havi rendszerességű egyéb munkajövedelem.

1. **ÁLTALÁNOS TUDNIVALÓK**

# I. Adatszolgáltatási kötelezettség

Az egyes adatszolgáltató szervezetek és a KSH között kötött együttműködési megállapodás értelmében az adatszolgáltatási kötelezettséget a KARÁT rendszeren keresztül, elektronikus úton kell teljesíteni.

Adatszolgáltatók: költségvetési intézmények teljeskörűen.

**II. Az adatgyűjtés célja**

Az adatgyűjtés célja, hogy átfogó képet adjon az illetmények, bruttó keresetek, egyes kereset elemek és az egyéb munkajövedelem alakulásáról a foglalkoztatottak demográfiai jellemzőinek bontásában, és a hazai tájékoztatási kötelezettségen túl megalapozza az Európai Unió előírásainak megfelelő „Structure of Earnings Survey” nemzetközi adatszolgáltatás teljesíthetőségét.

**III. Mely intézményeknek kell adatot szolgáltatni?**

Az adatszolgáltatás mindazon költségvetési és társadalombiztosítási szervezetre (továbbiakban: költségvetési szervezet) kiterjed, amelyek az alább felsorolt törvények hatálya alá tartoznak:

1. 2018. évi CXXV. tv. A kormányzati igazgatásról;
2. 2011 évi LXVI. tv. Az Állami Számvevőszékről
3. 1996. évi LVII. törvény a tisztességtelen piaci magatartás és a versenykorlátozás tilalmáról
4. 2012. évi XXXVI. tv. az Országgyűlésről
5. 2015. évi CXLIII. tv. a közbeszerzésről
6. 2010. évi CXXII. tv. A Nemzeti Adó- és Vámhivatalról;
7. 1992. évi XXXIII. tv. A közalkalmazottak jogállásáról;
8. A 2011. évi CXC tv. A nemzeti köznevelésről
9. 2011. évi CLXII. tv. A bírák jogállásáról és javadalmazásáról;
10. 1997. évi LXVIII. tv. Az igazságügyi alkalmazottak szolgálati jogviszonyáról;
11. 2011. évi CLXIV. tv. A legfőbb ügyész, az ügyészek és más ügyészségi alkalmazottak jogállásáról és az ügyészi életpályáról;
12. 2015. évi XLII. tv a rendvédelmi feladatokat ellátó szervek hivatásos állományának szolgálati jogviszonyáról.
13. 2012. évi CCV tv. A honvédek jogállásáról.
14. 2018. évi CXIV. tv A honvédelmi alkalmazottak jogállásáról
15. 2012. évi I. tv. A Munka Törvénykönyvéről

**IV. A jelentés kitöltése**

A jelentés az Európai Unió statisztikai hivatala, az **Eurostat előírása alapján** került összeállításra. Amennyiben nyilvántartási rendszerükből a kért adatok közvetlenül, esetleg tételes kigyűjtéssel sem állapíthatók meg, gondos becsléssel megállapított adatokat kérünk jelenteni. Minthogy a hiányzó adatok tájékoztatási kötelezettségeink teljesíthetőségét és megbízhatóságát hátrányosan érintik, a nemzetközi statisztikai gyakorlatnak megfelelően **a szakszerű becsléssel készült adatokat elfogadjuk és nagyra értékeljük.**

Az illetményre és keresetre, illetve azok elemeire vonatkozó adatokat Ft-ban, a fizetett munkaóraszámot órában kérjük megadni. A dátumokat kérjük, hogy a Kitöltési útmutatóban megadott minta szerint adják meg!

Az adatok kitöltésekor a 2015. január 1-jétől érvényes [„**Útmutató a munkaügy-statisztikai adatszolgáltatáshoz**”](http://www.ksh.hu/docs/hun/info/02osap/utmutato_a_munkaugy_statisztikai_adatszolgaltatashoz_20150101.pdf) (Útmutató) című dokumentumban (KSH honlap 🡪 Adatszolgáltatóinknak 🡪 Nyomtatványok 🡪 Útmutatók, segédletek) leírtak az irányadók.

**V. A jelentés beküldése**

**Vonatkozási időszak: 2019. október (bizonyos adatok esetén 2019. január-december)**

**Beküldési határidő: 2020. január 30**.

**VI. Az adatok utólagos módosítása**

Amennyiben az adatszolgáltató már beküldött adatait korrigálni kívánja, úgy azt a KARÁT rendszeren keresztül, a helyes adatokat tartalmazó file ismételt elküldésével teheti meg.

**VII. Az adatgyűjtés sajátosságai a KSH felé teljesítendő, egyéb intézményi munkaügyi statisztikákkal összehasonlításban**

* Az adatfelvétel **a kijelölt foglalkoztatottakról gyűjt kereset- és munkajövedelem adatokat**. Az egyénekre vonatkozó adatok lehetővé teszik például a foglalkozásonkénti, korcsoportonkénti, iskolai végzettség szerinti kereset átlagok számítását;
* Az adatszolgáltatásba bekerülő foglalkoztatottak kiválasztásánál (lásd a „Kiről kell adatot szolgáltatni” pont alatt) a 3 napos szabály érvényesül: az Egyéni bérek (illetmények) és keresetek adatfelvétel keretében a **3 munkanapnál hosszabb ideig fizetés nélkül távol lévőkről** (ki- és belépők, táppénzen, betegszabadságon lévők stb.) **nem kell adatot szolgáltatni**;
* Az adatfelvétel a **fizetett munkaórák számáról és nem a ledolgozott órák számáról** vesz fel adatot; a fizetett szabadság és az ünnepnap is része a fizetett órák számának;
* A fizetett munkaórák számának mindig összhangban kell lennie a feltüntetett keresettel, vagyis a megadott kereset nem vonatkozhat csak a fizetett órák számában megadott munkaórákra.

A kérdőívek kitöltése előtt kérjük, gondosan tanulmányozzák át a vonatkozó kitöltési útmutatót!

1. **RÉSZLETES KITÖLTÉSI ÚTMUTATÓ**

**A foglalkoztatottak adatlapja**

**Kiről kell adatot szolgáltatni?**

Az adatszolgáltatás a KSH Útmutatójában meghatározott **teljes munkaidőben, valamint a nem teljes munkaidőben, illetve a havi átlagban 60 munkaóránál rövidebb munkaidőben foglalkoztatottakra** terjed ki. **Nem kell adatot közölni** **a foglalkoztatottról**, **ha**:

* nem tartozik bele a statisztikai állományi létszámba (útmutató, I/2.2, 6. oldal), vagy nem tartozik a 60 munkaóránál rövidebb munkaidőben foglalkoztatottak közé;
* a foglalkoztatott, a felvételre kerülő (október) hónapban **3 munkanapnál** hosszabb időre nem kapott munkabért (pl. táppénz, betegszabadság, nem fizetett távollét miatt, illetve ha október folyamán a hónap 4. napja után lépett be, vagy október folyamán a hónap 28. napja előtt lépett ki), akkor sem, ha a foglalkoztatott az állományi létszámba belekerült;
* külföldön végez munkát kivéve, ha külföldi kiküldetést teljesít;
* a munkaviszonyban állók részére a Foglalkoztatási Törvény alapján szervezett átképzésben vesz részt. (Nem tartoznak ebbe a körbe a munkahely megőrzését szolgáló programok keretében bértámogatásban és/vagy képzésben részesülők, mivel mind a képzés, mind a le nem dolgozott munkaidő, amire a bérkiegészítés jár, fizetett munkaidőnek számít, így róluk adatot KELL közölni.)

1. **oszlop: Nem e**

Férfi =1

Nő =2

1. **oszlop: Születési idő**

A foglalkoztatott születési éve és a hónap száma. Példa:

1959. október:

|  |  |  |  |  |  |  |
| --- | --- | --- | --- | --- | --- | --- |
| 1 | 9 | 5 | 9 | 1 | 0 |  |

|  |  |  |  |  |  |  |
| --- | --- | --- | --- | --- | --- | --- |
| 2 | 0 | 0 | 0 | 0 | 1 |  |

2000. január:

|  |
| --- |
|  |

1. **oszlop: Legmagasabb befejezett iskolai végzettség**

* Általános iskola 0-7. évfolyama =10
* Általános iskola 8. évfolyama =20
* Szakképzettség érettségi bizonyítvány nélkül

(pl.:szakmunkásképző, szakiskolai bizonyítvány) =31

* Érettségi bizonyítvány szakképesítés nélkül (pl.: gimnáziumi érettségi) =32
* Érettségi bizonyítvány szakképesítéssel, képesítő bizonyítvány  
  (az érettségivel együtt szerzett szakma) =33
* Érettségi bizonyítvány szakképesítéssel; érettségire épülő iskolarendszerben

szerzett szakképzettség =40

* Felsőoktatási (felsőfokú) szakképzésben szerzett bizonyítvány =50
* Főiskolai vagy felsőfokú alapképzésben (BA/BsC) szerzett oklevél

(vagy azzal egyenértékű oklevél) =60

* Egyetemi vagy felsőfokú mesterképzésben (MA/MsC) vagy

osztatlan képzésben szerzett oklevél (vagy azzal egyenértékű oklevél) =70

* Tudományos fokozatot igazoló oklevél (PhD, DLA) =80

**(10)** kódot kap az, aki egyáltalán nem járt iskolába, vagy az általános iskola 8. évfolyamánál alacsonyabb iskolai végzettsége van, függetlenül attól, hogy általános iskolában, 6 vagy 8 évfolyammal működő gimnáziumban fejezte azokat be.

**(20)** kódot kap, aki az általános iskola, vagy a 6 vagy 8 évfolyammal működő gimnázium 8. évfolyamát sikeresen befejezte. Továbbá ide tartoznak azok is, akik ennek megfelelő végzettséget szereztek vagy alapfokú végzettséget nem igénylő szakiskolai szakképesítést szereztek.

**(31)** ide tartozik a 2016. előtt megkezdett szakiskolai, speciális szakiskolai és szakmunkásképző iskolai képzésekben, illetve 2016. után megkezdett szakközépiskolai és szakiskolai képzésekben szerzett bizonyítvány.

**(32)** ide tartozik a gimnáziumi, illetve a 2016. előtt megkezdett szakközépiskolai képzésben szerzett érettségi bizonyítvány.

**(33)** ide tartozik 2016. előtt szakközépiskolában az érettségi-képesítő bizonyítvány, 2016. után szakgimnáziumban az érettségivel együtt szerzett szakmai képesítés (szakmai érettségi).

**(40)** ide tartozik 2016. előtt szakközépiskolában az érettségi-képesítő bizonyítvány, 2016. után szakgimnáziumban az érettségivel együtt szerzett szakmai képesítés (szakmai érettségi), a 2016. előtt technikumban, szakközépiskolában, illetve 2016. után szakgimnáziumban szerzett érettségihez kötött szakképesítő bizonyítvány.

**(50)** felsőfokú szakmai képzettséget adó végzettség, amely felsőfokú (egyetemi, főiskolai) végzettséget (diplomát) nem ad. A végzettség megszerzésének éve nem lehet 1999-nél korábbi. Ide tartoznak a 2013. előtt megkezdett felsőfokú OKJ-s szakképesítések is, amelyeket középiskolában és felsőoktatási intézményben egyaránt lehetett szerezni.

**(60)** a főiskolai, illetve 2005-től az egymásra épülő, többciklusú felsőoktatási szintek közül a felsőfokú alapképzésben (BA/BSc) szerzett végzettség (bachelor). A marxizmus-leninizmus esti egyetemi végzettségek közül csak az 1958–1982 között elvégzett – főiskolai szintű – szakosító tagozatok tekintendők főiskolai végzettségnek, a többi végzettség esetén, amihez középiskolai végzettség volt szükség, felsőfokú szaktanfolyamnak minősül, amit a felsőoktatási szakképzésben szerzett oklevélhez kell sorolni.

**(70)** az egyetemi, illetve 2005-től az egymásra épülő, többciklusú felsőoktatási szintek közül a felsőfokú mesterképzésben (MA/MSc) szerzett végzettség (master). Ide tartozik az osztatlan képzésben szerzett végzettség is. Nem tekinthető egyetemi, illetve főiskolai végzettségnek az egyetemi, főiskolai oklevél (diploma) előtt szerezhető végbizonyítvány (abszolutórium).

**(80)** PhD- (tudományos doktori képzés) és a DLA- (művészeti egyetemen mesterképzés) végzettség az egyetemi diploma birtokában szerezhető tudományos fokozat. Nem tartozik ebbe a csoportba az egyetemi (MA/MSc) oklevél megszerzésével egyidejűleg kapott doktori cím (jogász, orvos, fogorvos, gyógyszerész, állatorvos).

1. **oszlop: FEOR kód**

A KSH elnökének 7/2010. (IV. 23.) számú közleményével kiadott Foglalkozások Egységes Osztályozási Rendszere (FEOR-08) alapján meghatározott, az adott munkakörre megadott jelzőszámot kell feltüntetni. Az egyértelműen nem besorolható esetekben azt a munkakörnek leginkább jellemző foglalkozáskódot kell jelölni, amely a természetes személy munkaidejének nagyobb részét kiteszi.

A KSH honlapján több segédlet is rendelkezésre áll a besorolások megkönnyítéséhez (<http://www.ksh.hu/feor_menu>).

1. **oszlop: A foglalkoztatás formája**

* Teljes munkaidőben alkalmazásban álló, közfoglalkoztatottak nélkül =1
* Nem teljes munkaidőben foglalkoztatott, közfoglalkoztatottak nélkül (havi átlagban legalább 60 munkaóra teljesítés) =2
* Közfoglalkoztatás keretében teljes munkaidőben alkalmazásban álló =3
* Közfoglalkoztatás keretében nem teljes munkaidőben foglalkoztatott =4
* Munkaszerződés szerint havi átlagban 60 munkaóránál rövidebb munkaidőben foglalkoztatott =5

A részmunkaidős és a teljes munkaidős besorolást az intézménynél szokásos heti munkaidő figyelembevételével a munkáltató végzi.

1. **oszlop: Munkaszerződés, munkavégzésre irányuló megállapodás típusa**

* Határozatlan idejű munkaszerződés =1
* Határozott idejű munkaszerződés =2
* Tanulói szerződés (csak a szakmunkásként bérezettek) =3
* Egyéb megállapodás (pl. az a tulajdonos, aki munkabérjellegű kifizetést kap) =4

1. **oszlop: Munkavégzésre irányuló jogviszony kezdete 2019-ben (hó, nap)**

Amennyiben a munkavállaló egész évben dolgozott, úgy a jogviszony kezdete:

|  |  |  |  |  |  |
| --- | --- | --- | --- | --- | --- |
|  |  | 0 | 1 | 0 | 1 |
|  |  |  |  |  |  |

Amennyiben 2019-ben lépett be, kérjük, a belépés hónapját és napját a fentiek szerint írják be! Ha a munkavállaló október 4. után lépett be, róla nem kell adatot adni, mert októberben 3 napnál tovább volt távol fizetés nélkül.

1. **oszlop: Munkavégzésre irányuló jogviszony vége 2019-ben (hó, nap)**

Amennyiben a munkavállaló egész évben dolgozott, úgy a jogviszony vége:

|  |  |  |  |
| --- | --- | --- | --- |
| 1 | 2 | 3 | 1 |

Amennyiben 2019-ben lépett ki, kérjük, a kilépés hónapját és napját a fentiek szerint írják be! Ha a munkavállaló október folyamán a hónap 28. előtt lépett ki, róla nem kell adatot adni, mert októberben 3 napnál tovább volt távol fizetés nélkül.

1. **oszlop: Szolgálati idő (év, hónap)**

A munkavállaló **az adott szervezetnél** eltöltött, a 2019. októberi állapot szerinti szolgálati idejét kell beírni, év, hónap bontásban, függetlenül attól, hogy szerződése, illetve álláshelyének jellemzői (munkakör, heti munkaidő, jogviszony stb.) változtak-e.

Például:

6 év, 10 hónap:

|  |  |  |  |
| --- | --- | --- | --- |
| 0 | 6 | 1 | 0 |

15 év, 6 hónap:

|  |  |  |  |
| --- | --- | --- | --- |
| 1 | 5 | 0 | 6 |

Szervezeti változás, átalakulás esetén a munkajogi szempontból jogelőd szervezetnél eltöltött időt is figyelembe kell venni. A munkából történő 1 évnél hosszabb folyamatos távollétek (pl. GYES) teljes időtartamát figyelmen kívül kell hagyni. A szolgálati időbe a belépés hónapját is bele kell számítani, a belépés napjától függetlenül.

1. **oszlop: Éves szabadság (nap)**

A munkavállaló 2019. évre megállapított fizetett szabadságnapjainak száma, **az alap- és pótszabadságok együttes összege**. A szabadságnapok megadásánál figyelmen kívül kell hagyni az előző évről áthozott napokat, de a vonatkozási évre járó, de már igénybe vett napok számát nem kell levonni. Amennyiben a munkavállaló év közben lépett ki vagy be, a szabadságot az ott töltött jogviszony idejére kell megadni.

1. **oszlop: Besorolási kulcsszám**

Az oszlopba a foglalkoztatott előmeneteli rendszere szerinti besorolását jelző KULCSSZÁMÁT kell beírni a 2019. októberi állapotnak megfelelően.

1. **oszlop: Heti munkaórák száma**

Ebbe az oszlopba a heti normál munkaórák számát kérjük beírni. Heti normál munkaidőnek azt a munkaórát kell tekinteni, amelyet a munkavállaló kinevezésében/munkaszerződésében rögzítettek, és elvárják, hogy ezen idő alatt munkát végezzen.

A heti normál munkaidő nem tartalmazza:

* + az utazás időtartamát,
    - * + az étkezési szünetet, kivéve, ha az része a munkaidőnek
        + az iskolában töltött időt,
        + az otthoni munkavégzést, amit nem a munkaszerződés alapján végeznek,
        + a túlmunkát.

A heti normál munkaidő maximuma teljes munkaidős munkavállalók esetében általánosságban 40 óra. A készenléti és ügyeleti munkakörökben dolgozók heti munkaórájának maximuma 60 óra.

Egyenlőtlen munkaidő-beosztás esetén a munkaidőkeret egésze alapján meghatározott heti átlagos normál munkaidőt kérjük feltüntetni.

A munkahelymegőrző pályázatok keretében képzésben részesülő munkavállalóknál a heti normál munkaidő része a képzésre fordított idő is.

**A következő 13-26. oszlopok adatait kérjük FORINTBAN adják meg!**

1. **oszlop: 2019. október havi besorolás szerinti havi illetmény, alapilletmény, személyi alapbér**

Ide kérjük beírni a foglalkoztatott 2019. októberében érvényes besorolás szerinti:

* **Választott tisztségviselők** illetményét
* **Kormányzati szolgálati jogviszonyban** állók illetményét,
* **Az Állami Számvevőszéknél** foglalkoztatottakalapilletményét,
* **A Gazdasági Versenyhivatalnál** foglalkoztatottakalapilletményét,
* **OGY Hivatalánál** foglalkoztatott köztisztviselők alapilletményét,
* **Közbeszerzési Hivatalnál** (KH) foglalkoztatott köztisztviselők alapilletményét,
* **NAV tv. hatálya alá eső kormánytisztviselők és pénzügyőrök** alapilletményét,
* **Bírák, ügyészek, igazságügyi alkalmazottak** alapilletményét,
* **Közalkalmazottak** garantált illetményét, amely magába foglalja a további szakképesítésért járó illetményrészt,
* **A pedagógusok** 2011. évi CXC. törvény szerint járó garantált illetményét,
* **A rendvédelmi szerveknél hivatásos állományban lévők** a beosztási illetményét,
* **A rendvédelmi szervek igazgatási alkalmazottainak** alapilletményét,
* **A honvédek jogállásáról szóló törvény hatálya alá tartozók** alapilletményét,
* **A honvédelmi alkalmazottak** garantált illetményét, amely magába foglalja a további szakképesítésért járó illetményrészt,
* **A Munka Törvénykönyve hatálya alá tartózóknál** a személyi alapbérét.

A teljes hónapra járó, a kinevezésben szereplő (tényleges, teljes havi) összeget kell feltüntetni, akkor is, ha a foglalkoztatott nem dolgozta le október hónapban valamennyi munkanapját.

1. **oszlop: Illetménykiegészítés, kötelező illetménypótlékok**

* **A** **Gazdasági Versenyhivatalnál** foglalkoztatottak illetménykiegészítését,
* **KH-nál** foglalkoztatott köztisztviselők illetménykiegészítését,
* **Nemzeti Adó- és Vámhivatal kormánytisztviselői és pénzügyőrei esetében** az időpótlékot és közszolgálati pótlékot,
* **Bírák, ügyészek, igazságügyi alkalmazottak** beosztási pótlékát,
* **Közalkalmazottak** esetén a vonatkozó törvény 67. -a alapján megállapított tényleges havi rendszeres illetménykiegészítés összegét,
* **A rendvédelmi szervek hivatásos állományánál** a szolgálati időpótlék és a hivatásos pótlék együttes összegét,
* **A honvédek jogállásáról szóló tv.** szerinti honvédelmi szolgálati díj havi összegét,
* **A honvédelmi alkalmazottak gazdálkodási** illetménykiegészítését kérjük beírni.

1. **oszlop: Vezetői pótlék**

Itt kell feltüntetni a magasabb vezető, illetve vezető besorolású foglalkoztatott részére megállapított, 2019. októberében érvényes vezetői pótlék összegét.

1. **Egyéb illetménypótlékok összesen**

Ebbe az oszlopba a jogszabály (a vonatkozó törvény és végrehajtási rendeletei) szerint járó illetménypótlék(ok) – a 14. és15. oszlopban szereplő pótlékok nélküli - tényleges, teljes havi együttes összegét kell beírni. Ilyen pótlék például a nyelvpótlék, veszélyességi pótlék, címpótlék, éjszakai pótlék stb..

1. **oszlop: 2019. október hónapra ténylegesen kifizetett munkaórák száma**

Az oszlopba a havibéresek esetében a ledolgozott munkaórák számát + a munkaszüneti és ünnepnapok, illetve a fizetett szabadságok óraszámát, az **órabéresek** esetében pedig az **október** **havi ténylegesen fizetett munkaórák** számát kérjük beírni.

**Teljes munkaidőben foglalkoztatottak esetén** ez az érték egy általános esetben a **22 munkanap+1 ünnepnap (október 23.) figyelembe vételével napi 8 óra esetén 184 óra,** ha a munkavállaló normál munkarendben minden nap dolgozott vagy csak fizetett szabadság címén volt távol.

A betegszabadság, táppénzes állomány, és a nem fizetett távollét időtartama, valamint a hóközi ki- és belépés - maximum 3x8 órával - csökkenti, a túlmunka időtartama pedig növeli a fizetett munkaórák számát.

A **NEM készenléti jellegű munkakörben** dolgozók készenléti/ügyeleti óráinak számát nem kell megadni, kivéve a készenlét alatt elrendelt munkavégzés időtartamát, tehát amikor rendkívüli munkavégzésre került sor. A **készenléti jellegű munkakörben dolgozók** fizetett munkaóráinak számát meg kell adni.

**Speciális helyezetek:**

**Munkaidőkeret** vagy elszámolási időszak alkalmazása esetén kérjük, azt a munkaóra számot írják ide be, amely a 16. oszlopban megadott keresetre vonatkozik. A munkaidőkeret elszámolási hónapjában a keresetben elszámolt túlóraalap és pótlék gyakran nem az abban a hónapban ledolgozott túlórákra vonatkozik. Kérjük, amennyiben a keresetnek része a túlóradíj, a fizetett munkaórák száma (17. oszlop) és a túlórák száma (18. oszlop) is legyen a kifizetéssel összhangban (20. és 22. oszlop).

Amennyiben a munkavállaló szabadnapot kapott a ledolgozott túlóráért, kérjük, a túlórák számát ne adják hozzá a kifizetett órák számához!

1. **oszlop: 2019. október hónapra ténylegesen kifizetett túlórák száma**

Az oszlopba az október hónapban fizetett - tehát a 17-es oszlopban szereplő, fizetett órák számának részét képező - túlórák számát kérjük beírni. A túlórák számának minden esetben összhangban kell lenni a 22. oszlopba kerülő **ténylegesen kifizetett túlóra alapdíjának és pótlékának** összegével**.** Amennyiben a munkavállaló szabadnapot kapott a ledolgozott túlórákért, kérjük, a túlórák számát ne adják hozzá a fizetett munkaórák számához!

1. **oszlop: 2019. október hónapban ügyeletben töltött fizetett órák száma**

A készenléti jellegű munkakörök esetében az október hónapban ügyeletben töltött és fizetett tényleges órák számát kérjük beírni. A **nem készenléti jellegű munkakörben** dolgozók készenléti/ügyeleti óráinak számát nem kell megadni, kivéve a készenlét alatt elrendelt munkavégzés időtartamát, tehát amikor rendkívüli munkavégzésre került sor.

1. **oszlop: 2019. október havi ténylegesen kifizetett összes bruttó keresete a nem havi rendszerességgel fizetett prémium, jutalom, 13. és további havi fizetés, illetve korrekció NÉLKÜL**

Az itt megjelenő kereset összege az október havi összes kifizetést tartalmazza (csak keresetelemek!), a nem havi rendszerességgel fizetett jutalom, prémium **nélkül**, a fizetett ünnepre (2019. október 23.) járó díjazással együtt.

A munkaügyi statisztika szempontjából keresetbe tartoznak az alapbér (illetmény), a bérpótlékok, a kiegészítő fizetés, a prémium, jutalom, valamint a 13. és további havi fizetés. Felhívjuk figyelmét, hogy a betegszabadság, a kompenzáció és a végkielégítés NEM részei a keresetnek.

A keresetadat EBBEN A FELVÉTELBEN nem tartalmazhatja a következőket:

* + az októberi keresettel elszámolt, de több havi munkát jelentő feladatok után októberben kifizetett **nem havi rendszerességű prémium, jutalom**,
  + az esetleg októberben kifizetett **13. havi fizetés** összege, valamint
  + az esetleges **korrekció** összege (pl. előző havi betegállomány miatti bérszámfejtési korrekció).

A kereset összege tartalmazza a 21., 22., 23., 24. oszlopok (kiemelt kereset elemek) összegét is. A kereset nem minden esetben éri el a minimálbér összegét: ha valaki maximum 3 napig fizetés nélkül van távol, vagy ha teljesítménybéres, és a teljesítmény nem éri el a 100%-ot, a kereset kevesebb lehet, mint az alapbér.

A keresetadatnak minden esetben a 17. oszlopban szereplő fizetett órákra kell vonatkoznia, még a munkaidőkeret vagy elszámolási időszak alkalmazása esetén is.

1. **oszlop: 2019. október havi ténylegesen kifizetett műszakpótlék és éjszakai pótlék**

Az oszlopba a 20. oszlopból a vonatkozó jogszabályok vagy a kollektív szerződésekben meghatározottak alapján éjszakai pótlék, illetve a változó kezdetű napi munkaidőben dolgozó munkavállaló részére, a 18 és 6 óra közötti időtartamra elszámolt műszakpótlék október havi együttes összege kerül, ideértve a pótlékátalányt is.

1. **oszlop: 2019. október havi ténylegesen kifizetett túlóra alapdíja és pótléka, vagy túlóra átalány**

A 20. oszlopból kiemelve a túlmunka **alapdíját és pótlékát**, vagy a túlmunka átalánydíját kell beírni. **Ennek a keresetelemnek a 18. oszlopban szereplő fizetett túlórákra kell vonatkoznia.**

A túlóra pótlék a rendkívüli munkavégzés pótléka, beleértve a pihenőnapon, a munkaszüneti napon és a heti pihenőnapon végzett munkák pótlékát is.

1. **oszlop: 2019. október havi ténylegesen kifizetett ügyelet alapdíja és pótléka**

A 19. oszlopban feltüntetett, október hónapban ügyeletben töltött órák után fizetett ügyeleti díj alapdíját és pótlékát írja be.

1. **oszlop: 2019. október havi ténylegesen kifizetett havi rendszerességgel fizetett prémium, jutalom. illetve 13. és további havi fizetés**

A 20-as oszlopból kiemelten tartalmazza a **havi rendszerességgel fizetett** prémium, jutalom, illetve 13. és további havi fizetés összegét. A nem havi rendszerességgel fizetett prémium, jutalom és 13. havi fizetés összegét ebben az adatszolgáltatásban külön oszlopban kell megadni (26. oszlop).

**Prémium**: az előre meghatározott feladatok teljesítése esetén a munkavállaló részére fizetett összeg.

**Jutalom**: az egyéni teljesítményekhez kötődően (az elvégzett munka utólagos értékelése alapján) a munkavállaló részére fizetett összeg. Ide tartozik a szervezet év végi eredményétől függő, a munkavégzés ellentételezését szolgáló nem rendszeres kereset.

**Nem tartozik a prémium, jutalom körébe például:**

* a tulajdonosokhoz kötött osztalék jellegű kifizetés (nem munkaerőköltség),
* jubileumi jutalom (nem a munkavégzés közvetlen ellentételezésére szolgál, így egyéb munkajövedelemnek minősül, 25. oszlop)

1. **oszlop: 2019. évben kifizetett egyéb bruttó munkajövedelem**

Itt kell feltüntetni a 2019-ben kifizetett egyéb munkajövedelmek együttes összegét, függetlenül attól, hogy havi vagy nem havi rendszerességgel fizették ki őket.

Egyéb munkajövedelmek a munkavállaló részére jogszabályban kötelezően meghatározott, valamint a munkáltató által önként nyújtott juttatások. Ezen juttatásokat a kereset elszámolásával megegyezően, bruttó módon, a munkavállalót terhelő járulékokkal és a személyi jövedelemadó-előleggel együtt kérjük jelenteni.

Az egyéb munkajövedelmek között jelentendők:

* a kiküldetési napidíj adóköteles hányada,
* a lakhatási költségtérítés,
* az étkezési térítés (pl. SZÉP kártya vendéglátás alszámla),
* a munkakörhöz kapcsolódó költségtérítések (pl. üzemanyag-költségtérítésből az szja-törvényben meghatározott jövedelemrész és az üzemanyag-megtakarítás teljes összege),
* a munkába járással kapcsolatos költségtérítések, a kizárólag saját használatra biztosított, illetve magáncélra is igénybe vehető cégautóval kapcsolatos költségek,
* a jubileumi jutalom,
* a versenytilalmi kötelezettségvállalás (hallgatási díj),
* az egyéb természetbeni munkajövedelmek: ruházati költségtérítés, üdülési hozzájárulás (pl. SZÉP kártya szálláshely teljes összege, a szabadidő alszámlára elszámolt összeg 50%-a), illetve térítésmentes üdültetés önköltségen elszámolt értéke, a munkáltató saját termékéből a munkavállaló részére térítésmentesen vagy kedvezményesen adott hányad önköltségen számított értéke, illetve a kedvezmény összege, valamint a munkavállalónak térített szolgáltatási díjak, a tárgyjutalom pénzben kifejezett értéke, diákhitel-törlesztési támogatás,
* a részvény, értékpapír juttatás**.**

**Figyelem!** A Cafetéria rendszerben adott juttatások egy része **a szociális költségek** közé tartozik, így azokat nem kérjük szerepeltetni (pl. beiskolázási segély, a munkavállaló részére kötött, de a munkáltató által fizetett baleset-, élet- és nyugdíjbiztosítás díja,a SZÉP kártya szabadidő alszámlára kifizetett összeg 50%-a).

1. **oszlop: 2019. évben kifizetett nem havi rendszerességgel fizetett prémium, jutalom, 13. és további havi fizetés**

A 26. oszlopba beírt nem havi rendszerességgel fizetett prémium, jutalom, 13. havi fizetés ebben az adatfelvételben nem része a 20. oszlopba beírt keresetnek. Kérjük, a 2019-es évben kifizetett nem rendszeres prémium, jutalom teljes összegét írják be, függetlenül attól, hogy melyik évi teljesítmény után fizették!

1. **oszlop: COFOG kód**

A foglalkoztatott COFOG kódját kérjük megadni.

1. **A telephely település azonosító száma**

Annak a telephelynek a település azonosítóját kérjük beírni, ahol a foglalkoztatott dolgozik.